|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2016 m. gruodžio 28 d. |
| įsakymu Nr. AD1-4013 |

**TRADICINIO BĖGIMO LAISVĖS GYNĖJŲ DIENAI PAMINĖTI NUOSTATAI**

**I SKYRIUS**

**TRADICINIO BĖGIMO LAISVĖS GYNĖJŲ DIENAI PAMINĖTI**

**TIKSLAS IR UŽDAVINIAI**

1. Tradicinio bėgimo Laisvės gynėjų dienai paminėti (toliau – bėgimas) tikslas – paminėti Laisvės gynėjų dieną – sausio 13-ąją.

2. Bėgimo uždaviniai:

2.1. pagerbti Laisvės gynėjus mūsų miesto ir krašto žmones;

2.2. išaiškinti pajėgiausius bėgimo dalyvius.

**II SKYRIUS**

**BĖGIMO RENGĖJAI IR ORGANIZATORIUS**

3. Bėgimas rengiamas klaipėdiečių – 1991 m. sausio 13 d. Laisvės gynėjų iniciatyva.

4. Bėgimą organizuoja ir vykdo BĮ Klaipėdos „Viesulo“ sporto centras.

**III SKYRIUS**

**BĖGIMO LAIKAS IR VIETA, DALYVIŲ REGISTRACIJA**

5. Bėgimas rengiamas 2017 m. sausio 15 d. Dalyvių registracija – starto vietoje, Giruliuose, prie televizijos bokšto, nuo 9.00 iki 9.45 val. Startas – 10.00 val., finišas – ties Savivaldybės administracijos pastatu (Liepų g. 11).

6. Mokiniams, veteranams, kuriems nuotolis per ilgas, siūloma įveikti nuotolį nuo Vasaros koncertų estrados iki Savivaldybės administracijos pastato. Vasaros koncertų estradoje dalyviai registruojami nuo 9.30 iki 10.00 val., startas bus duodamas prabėgus pagrindinei bėgikų grupei.

7. Išankstinė dalyvių registracija interneto svetainėje www.bekime.lt.

8. Autobusas išveš dalyvius į starto vietą nuo Savivaldybės administracijos pastato 8.30 val.

**IV SKYRIUS**

**BĖGIMO DALYVIAI**

9. Bėgime kviečiami dalyvauti visi norintys Klaipėdos miesto, apskrities ir respublikos bėgimo mėgėjai, pasitikrinę sveikatą.

10. Rungtyniaujama vyrų ir moterų grupėse atskirai. Dalyvių amžius neribojamas.

11. Dalyviai privalo bėgti su atšvaitais – geriausia su liemenėmis. Atšvaitais arba liemenėmis dalyviai pasirūpina patys.

**V SKYRIUS**

**BĖGIMO DISTANCIJA**

12. Viso bėgimo nuotolio ilgis – 8000 m. Nuo Girulių bokšto bėgama pažymėta trasa dviračių taku, ties Vasaros koncertų estrada įsukama į Liepojos gatvę, toliau bėgama Herkaus Manto gatve, pasukama į Liepų gatvę ir finišuojama ties Savivaldybės administracijos pastatu Liepų g. 11.

13. Moksleiviai, taip pat ir kiti, norintys dalyvauti bėgime, gali startuoti prie Vasaros koncertų estrados. Distancijos ilgis – 3000 m.

**VI SKYRIUS**

**BĖGIMO DALYVIŲ APDOVANOJIMAS**

14. Dalyviai, užėmę 1–6 vietas vyrų ir moterų grupėse, apdovanojami prizais (nubėgę visą distanciją).

15. Pirmieji 10 finišavusiųjų vyrų ir moterų grupėse apdovanojami vardiniais diplomais (nubėgę visą distanciją).

16. Pirmasis šimtas penkiasdešimt finišavusių dalyvių, nepriklausomai nuo įveikto nuotolio, apdovanojami medaliais.

17. Prizais apdovanojami jauniausi ir vyriausi dalyviai vyrų ir moterų grupėse.

**VII SKYRIUS**

**BĖGIMO ORGANIZATORIAUS FUNKCIJOS**

18. Bėgimo organizatorius:

18.1. suderina su Klaipėdos apskrities policijos komisariatu bėgimo schemą, bėgimo dalyvių ir eismo saugumo užtikrinimą, bėgimo dalyvių lydėjimą policijos ekipažais, automobilių eismo uždarymą bėgimo metu;

18.2. suderina su UAB „Gatvių apšvietimas“ dėl laikinų kelio ženklų pastatymą pagal su policija suderintą schemą;

18.3. paskelbia apie bėgimą žiniasklaidos priemonėse (radijo stotyje „Laluna“, dienraščiuose „Vakarų ekspresas“ ir „Klaipėda“);

18.4. pasirūpina bėgimo dalyvių persirengimo vieta (autobusas) bei užtikrina galimybę kiekvienam bėgimo dalyviui susidėti savo drabužius į maišus;

18.5. užtikrina bėgimo dalyvių nuvežimą į starto vietą nuo Savivaldybės administracijos pastato (Liepų g. 11);

18.6. aprūpina registravimo vietas (starto bei mažojo starto) reikalingomis priemonėmis;

18.7. pasirūpina greitosios medicinos pagalbos dalyvavimu renginyje;

18.8. aprūpina kiekvieną dalyvį po 3 žiogelius numeriams prisegti;

18.9. pasirūpina renginių vietų įgarsinimu;

18.10. pasirūpina 150 (šimtas penkiasdešimt) medalių, 12 prizų dalyviams, užėmusiems 1–6 vietas vyrų ir moterų grupėse, 4 prizais jauniausiems ir vyriausiems dalyviams vyrų ir moterų grupėse; 20 vardinių diplomų pirmiesiems 10 finišavusių vyrų ir moterų grupėse bei diplomų išrašymu;

18.11. pasirūpina priemonėmis apdovanojimų įteikimui bei arbatos gėrimui (stalai, arbata, vienkartiniai puodeliai);

18.12. suderina su BĮ Klaipėdos lengvosios atletikos mokyklos vadovu dėl tradicinio bėgimo starto bei mažojo starto dalyvių registravimo užtikrinimo ir numerio dalyviams suteikimo, starto ir finišo paskelbimo bei finišavusių dalyvių laiko fiksavimo.

**VIII SKYRIUS**

**KONTAKTINĖ INFORMACIJA**

19. Kontaktinę informaciją teikia Klaipėdos miesto savivaldybės administracijos Ugdymo ir kultūros departamento Sporto ir kūno kultūros skyrius, Liepų g. 11, tel. (8 46) 40 17 22, el. paštas asta.pilybiene@klaipeda.lt.

20. Tradicinio bėgimo nuostatai paskelbti interneto svetainėje [www.bekime.lt](http://www.bekime.lt/) bei savivaldybės interneto svetainėje [www.klaipeda.lt](http://www.klaipeda.lt/).

\_\_\_\_\_\_\_\_\_\_\_\_\_\_\_\_\_\_\_